പോലീസിന്റെ സമയോചിത ഇടപെടല് യുവാവിന്റെ ജീവന് രക്ഷിച്ചു മുരിങ്ങൂര്: പോലീസിന്റെ സമയോചിതമായ ഇടപെടല് യുവാവിന്റെ ജീവന് രക്ഷിച്ചു. കഴിഞ്ഞ ദിവസം വൈകീട്ട് മുരിങ്ങൂര് മണ്ടിക്കുന്നില് കുടുംബ കലഹത്തെ തുടര്ന്നു യുവാവു മരിക്കാനായി വീട്ടിലെ റൂമില് കയറി വാതിലടച്ചുവെന്നും ഉടന് പോലീസിന്റെ സഹായം വേണമെന്ന് ആവശ്യപ്പെട്ട് കൊരട്ടി സ്റ്റേഷനിലേക്കു യുവാവിന്റെ സുഹൃത്ത് ഫോണില് വിളിക്കുകയായിരുന്നു. സംഭവമറിഞ്ഞ ഉടനെ എസ്ഐ ഷാജു എടത്താടനും സംഘവും യുവാവിന്റെ വീട്ടില് എത്തിച്ചേരുകയും വാതില് തുറക്കാതിരുന്ന യുവാവിനെ അനുനയിപ്പിച്ചു കാര്യങ്ങള് പറഞ്ഞു മനസിലാക്കി കുടുംബ പ്രശ്നങ്ങള്ക്കു പരിഹാരം കണ്ടു യുവാവിനെ ജീവിതത്തിലേക്കു തിരിച്ചു കൊണ്ടുവരികയായിരുന്നു. സീനിയര് സിപിഒ പി.എം. ദിനേശന്, ജുനൈദന്, സന്നദ്ധ പ്രവര്ത്തകന് ഹരികൃഷ്ണന് എന്നിവരാണു പോലീസ് സംഘത്തില് ഉണ്ടായിരുന്നത്.